
Συναυλία

“Παθκιά Παθκιά”

Κυπριακές Μεσαιωνικές μελωδίες στο σήμερα 
με τη Χορωδία & Ορχήστρα του Δήμου Αγίου Αθανασίου
στο Σπίτι της Κύπρου

Τη Δευτέρα 29 Οκτωβρίου 2018 πραγματοποιήθηκε στο Σπίτι της Κύπρου, συναυλία με τίτλο,  «Παθκιά Παθκιά» Κυπριακές Μεσαιωνικές μελωδίες στο σήμερα με τη Χορωδία & Ορχήστρα του Δήμου Αγίου Αθανασίου.
Τους συντελεστές της συναυλίας και παρευρισκόμενους καλωσόρισε στο Σπίτι της Κύπρου η Λειτουργός κ. Νίκη Μιχαηλίδου.

 
Η σολίστ, Έλενα Χατζηαυξέντη και η μαέστρος, Αντιγόνη Κυριακίδου,  με τη συμμετοχή της Χορωδίας και Ορχήστρας του Δήμου Αγίου Αθανασίου, την ερμηνεία της Έρας Γενοβκιάν και τους μουσικούς, Μαρία Ιωαννίδου ακορντεόν, Νατάσα Ηλιάδου κιθάρα και Αντριανό Παραδεισιώτη κρουστά, παρέσυραν το κοινό σε ένα μουσικό ταξίδι με κυπριακές μεσαιωνικές μελωδίες.
Μετά το πέρας της συναυλίας, το ακροατήριο επιβράβευσε τους καλλιτέχνες με παρατεταμένο χειροκρότημα. 
-----------------------------------------------------
Η Αντιγόνη Κυριακίδου είναι πτυχιούχος μουσικολογίας Αριστοτελείου Πανεπιστημίου Θεσσαλονίκης. Σπούδασε επίσης σε μεταπτυχιακό επίπεδο μουσική κινηματογράφου στο πανεπιστήμιο του Σάσσεξ. Είναι διπλωματούχος Αρμονίας, Αντίστιξης και Φούγκας από το Ωδείο «Μουσικός Σύνδεσμος Αθηνών».
Η Χορωδία και Ορχήστρα Δήμου Αγίου Αθανασίου, από την Λεμεσό Κύπρου ιδρύθηκε τον Μάρτιο του 2009 και αποτελείται από 30 μέλη. Έχει συμμετάσχει σε αρκετά χορωδιακά φεστιβάλ στην Κύπρο, καθώς και στην Ελλάδα, στο 4ο Χορωδιακό Φεστιβάλ Θεσσαλονίκης, στο διεθνές Χορωδιακό Φεστιβάλ Κέρκυρας το 2016, καθώς και σε αλλά  φεστιβάλ στην Κρήτη και τη Θεσσαλονίκη. 

